[{"text_idx": "#000002", "text": "Tempotimor (Covalima)-Bazeia ba si\u0301tiu turi\u0301stiku Pura Germani ne\u2019ebe\u0301 lokaliza iha suku Salele ne\u2019ebe\u0301 oras ne\u2019e nia paisajem komesa estragus mak Grupu Juventude Tilomar Kreativu hato\u2019o proposta ba Movimentu Relijiaun Hindu Timor-Leste hodi apoiu fundu ba reabilitasaun si\u0301tiu refere."}, {"text_idx": "#000003", "text": "Tuir xefe grupu Joventude Tilomar Kreativu (JTK), Charles Da\u0303o Jawa, proposta ne\u2019ebe\u0301 husi JTK ba Movimentu Relijiaun Hindu Timor-Leste konsege hetan aprovasaun ho montante orsamentu rihun ida, nune\u2019e juventude sira ne\u2019e bele uza hodi reabilita si\u0301tiu turi\u0301stiku refere."}, {"text_idx": "#000004", "text": "\u201cAmi hatama proposta ba Movimentu Relijiaun Hindu Timor-Leste, sira apoiu orsamentu rihun $1.000 ba ami, entaun oinsa ami bele jere osan ne\u2019e ho di\u2019ak, para ba oin ami hadi\u2019a fatin ne\u2019e di\u2019ak para atrai vizitante loka\u0301l no internasiona\u0301l sira mai fatin ne\u2019e, bele lori reseita mai komunidade sira,\u201d Tenik xefe grupu JTK, Charles ba iha suku Maudemo, Tersa (15/03)."}, {"text_idx": "#000005", "text": "Nia hatutan, grupu JTK ho volunta\u0301riu reablita Pura Gremani Salele ho objetivu atu atrai pu\u0301bliku sira hodi hetan vijita fatin isto\u0301riku ne\u2019ebe\u0301 husik hela iha okupasaun Indone\u0301zia."}, {"text_idx": "#000006", "text": "\u201cDadaun ne\u2019e grupu hahu\u0301 halo reabilitasaun ba Pura Agremani Salele ka uma kreda relijiaun Hindu nian, serbisu komesa halo lutu haleu pura ne rasik, tamba pura ne mo\u0301s sai hanesan destinasaun turizmu relijiozu iha futuru, tanba ne\u2019e ami halo proposta ida ba sira, hodi hetan apoiu orsamentu husi Movimentu Relijiaun Hindu Timor-Leste (MRHTL) ho montante orsamentu rihun ida."}]